આજકાલ વરસાદ ખેંચાવાને કારણે વાવેતર લેટ થતાં આગામી કૃષિ ઉત્પાદનમાં તેમજ કવોલીટીમાં અસર થવાની ગણત્રીએ હાલમાં કૃષિ બજારોમાં તેજી આકાર લઇ રહી છે. જીરામાં લોકલ તેમજ વિદેશી ઘરાકી નીકળતાં જીરાનો દૈનિક વેપાર ૧૨૦૦૦ બોરીનો આવી રહ્યો છે. જો કે સૌરાષ્ટ્ર, રાજસ્થાન તેમજ કચ્છમાંથી જીરાની દૈનિક ૧૦ થી ૧૨ હજાર બોરીાની આવકો જળવાઈ રહેતાં ભાવો સરેરાશ પ્રતિ મણે ૧૭૦૦ થી ૨૧૫૦ની રેન્જમાં ચાલી રહ્યા છે. ખેડૂતો પાસે જીરાનો હજુ પણ ૫૦ ટકા જેટલો માલ હોવાની શકયતાઓને કારણે જીરા બજાર કંટ્રોલમાં રહ્યું છે.